शराब नीति केस में कल CBI ने बुलाया, CM बोले- जबरन फंसाने की साजिश
Delhi CM Arvind Kejriwal CBI Questioning in Liquor Policy Case - Follow Delhi Liquor Scam Latest News Updates On Dainik Bhaskar   दिल्ली शराब नीति केस में पूर्व डिप्टी CM मनीष सिसोदिया जेल में हैं। अब इसी मामले में मुख्यमंत्री अरविंद केजरीवाल को CBI ने 16 अप्रैल को पूछताछ के लिए बुलाया है।
मुख्यमंत्री अरविंद केजरीवाल ने दिल्ली शराब नीति केस में CBI का समन मिलने के बाद शनिवार को अपनी बात रखी। कहा कि भाजपा चिल्ला-चिल्लाकर कह रही है कि घोटाला हुआ। एजेंसियां सारा काम छोड़कर इसकी जांच में जुटी हैं। पर कुछ नहीं मिल रहा। उन्होंने CBI, ED, प्रधानमंत्री नरेंद्र मोदी पर निशाना साधा।
उन्होंने कहा, 'इन लोगों ने हमारी सरकार के दो मंत्रियों को गिरफ्तार कर लिया। उनका सोचना था कि नंबर दो (मनीष सिसोदिया) और तीन (सत्येंद्र जैन) को गिरफ्तार कर लो, ताकि वो मेरा गला पकड़ सकें। ये जबरन फंसाने की साजिश है। मैं कहना चाहता हूं कि मोदीजी अगर मैं बेईमान हूं तो दुनिया में कोई ईमानदार नहीं है।'
केजरीवाल के इस बयान पर केंद्रीय कानून मंत्री किरेन रिजिजू ने उन पर तंज कसा है। कानून मंत्री ने ट्विटर पर लिखा- आप यह बताना भूल गए कि अगर अदालत ने आपको दोषी ठहराया तो आप कोर्ट के खिलाफ भी केस फाइल करेंगे। देश की न्यायप्रणाली पर भरोसा रखिए और कानून को अपना काम करने दीजिए।
CBI 16 अप्रैल को केजरीवाल से पूछताछ करेगी 
दिल्ली शराब नीति केस में पूर्व डिप्टी CM मनीष सिसोदिया जेल में हैं। अब इसी मामले में मुख्यमंत्री अरविंद केजरीवाल को CBI ने 16 अप्रैल को सुबह 11 बजे पूछताछ के लिए बुलाया है। उनके साथ दिल्ली सरकार के सभी मंत्री, आप सांसद और पंजाब के सीएम भगवंत मान भी CBI के दफ्तर जाएंगे। उधर दिल्ली पुलिस ने केजरीवाल की सुरक्षा को ध्यान में रखते हुए CBI दफ्तर के आसपास करीब 1000 सुरक्षाकर्मी तैनात करने का फैसला किया है। इसके अलावा केंद्रीय सुरक्षा बल को भी तैनात किया जाएगा।
जांच एजेंसी ने 14 अप्रैल यानी शुक्रवार को नोटिस जारी किया था। उधर, सोमवार यानी 17 अप्रैल को दिल्ली विधानसभा का विशेष सत्र बुलाया गया है।
खड़गे ने किया फोन
कांग्रेस अध्यक्ष मल्लिकार्जुन खड़गे ने शनिवार को केजरीवाल को फोन किया और उनके प्रति अपना समर्थन जताया। इसे समान विचारधारा वाले दलों को साथ लाने की कांग्रेस की कोशिश के रूप में देखा जा रहा है। 
केजरीवाल के 8 आरोप, कहा- मैंने नरेंद्र मोदी को 1000 करोड़ रुपए दिए
भाजपा ने केजरीवाल को शराब घोटाले का सरगना बताया
केजरीवाल की प्रेस कॉन्फ्रेंस से आधे घंटे पहले भाजपा प्रवक्ता गौरव भाटिया ने पार्टी हेडक्वार्टर में मीडिया से बातचीत की। उन्होंने कहा- केजरीवाल 12 बजे प्रेस कॉन्फ्रेंस करने वाले हैं। इसलिए हमने सोचा की कुछ जनता के सवाल उनसे पूछ लिए जाएं। भाटिया ने केजरीवाल को शराब नीति घोटाले का सरगना बताया। साथ ही कुछ सवाल किए।
पहला सवाल: क्या ये सच नहीं कि जो शराब नीति बनाई गई है इसके लिए कैबिनेट की बैठक होती है, जो 5 फरवरी 2021 को हुई। कैबिनेट की बैठक की अध्यक्षता मुख्यमंत्री के तौर पर आप कर रहे थे। आपने एक GoM का गठन किया, जिसमें मनीष सिसोदिया और सतेंद्र जैन को शामिल किया। तो आप ये बताइए कि जिस मीटिंग में ये शराब घोटाला रचा जाता है उसकी अध्यक्षता आप कर रहे थे, तो आप पर गाज क्यों नहीं गिरनी चाहिए।
दूसरा सवाल: क्या विजय नय्यर के जरिए आपने फेस टाइम से शराब नीति केस के मुख्य आरोपी समीर महेंद्रू से बात की या नहीं?
तीसरा सवाल: शराब ठेकेदारों से आपका रिश्ता क्या है?
चौथा सवाल: आप कह रहे थे कि ये शराब नीति बहुत अच्छी है। इससे बहुत फायदा होगा। तो ये बताइए कि शराब नीति अगर इतनी अच्छी थी तो ये वापस कैसे हो गई?
पांचवां सवाल: आपकी सरकार द्वारा 25 अक्टूबर 2021 को इंडो स्पिरिट्स को एक नोटिस दिया गया था कि आप के खिलाफ शिकायत आई है, आपकी कंपनियां ब्लैक लिस्टेड कंपनियां हैं। आप कार्टेल चला रहे हैं। 7 दिन के अंदर जवाब दिजिए। क्या 7 दिन में जवाब आया? ये बताइए कि 1.5 साल में आपने क्या कार्रवाई की है ?
शराब नीति घोटाले की जांच से गिरफ्तारी तक की कहानी...
शराब नीति मामले से जुड़ी ये खबरें भी पढ़ें...
केजरीवाल को CBI का नोटिस:शराब नीति केस में 16 अप्रैल को पूछताछ के लिए बुलाया; AAP बोली- CM को जेल भेजने की साजिश
दिल्ली के मुख्यमंत्री अरविंद केजरीवाल को शराब नीति केस में CBI ने पूछताछ के लिए नोटिस जारी किया है। एजेंसी ने उन्हें 16 अप्रैल को सुबह 11 बजे CBI दफ्तर बुलाया है। मीडिया रिपोर्ट्स में आम आदमी पार्टी से जुड़े सूत्रों के हवाले से यह दावा किया जा रहा है। पूरी खबर यहां पढ़ें...
मनीष सिसोदिया पर CBI का नया केस, दिल्ली सरकार की फीडबैक यूनिट में करप्शन और विपक्षी नेताओं की जासूसी करवाने का आरोप
शराब नीति मामले में जेल में बंद दिल्ली के पूर्व डिप्टी CM मनीष सिसोदिया पर CBI ने नया केस दर्ज किया था। यह केस दिल्ली सरकार की फीडबैक यूनिट (FBU) में कथित भ्रष्टाचार को लेकर था। CBI का दावा था कि गैरकानूनी तरीके से फीडबैक यूनिट को बनाने और चलाने से सरकारी खजाने को 36 लाख रुपए का घाटा हुआ है। पूरी खबर यहां पढ़ें...